b'\n_START_ARTICLE_\nNorbert Font i Sagu\xc3\xa9\n_START_SECTION_\nBiografia\n_START_PARAGRAPH_\nNorbert Font i Sagu\xc3\xa9 va n\xc3\xa9ixer al carrer Jaume Giralt de Barcelona, fill de Paladio Font i Prat, natural d\'Ordis, i de Maria de Gr\xc3\xa0cia Sagu\xc3\xa9 i Puig, natural de Mai\xc3\xa0 de Montcal. Fou ordenat sacerdot l\'any 1900. El 1904 va exercir la c\xc3\xa0tedra de geologia dels Estudis Universitaris Catalans i va publicar un curs de geologia din\xc3\xa0mica aplicat a Catalunya. Amb el patrocini del Centre Excursionista de Catalunya va realitzar una enquesta que li va permetre elaborar el Cat\xc3\xa0leg espeleol\xc3\xb2gic de Catalunya. Per iniciativa de Norbert Font i Sagu\xc3\xa9, es va col\xc2\xb7locar el gran mamut de pedra que al parc de la Ciutadella de Barcelona, al desembre de 1907. En aquella \xc3\xa8poca es va potenciar la Junta de Ci\xc3\xa8ncies Naturals i es volien reproduir en pedra totes les grans esp\xc3\xa8cies desaparegudes. El mamut va ser constru\xc3\xaft segons una maqueta de l\'escultor Miquel Dalmau._NEWLINE_Com a escriptor, va obtenir premis als Jocs Florals de Barcelona, el 1894 amb Les creus de pedra a Catalunya i el 1897 amb Determinaci\xc3\xb3 de les comarques naturals i hist\xc3\xb2riques de Catalunya. Tamb\xc3\xa9 va publicar el 1900 l\'obra Breu compendi de la historia de la literatura catalana._NEWLINE_En la seva mem\xc3\xb2ria, la Federaci\xc3\xb3 Catalana d\'Espeleologia atorga cada any el premi "Norbert Font i Sagu\xc3\xa9" als millors treballs espeleol\xc3\xb2gics realitzats a Catalunya i a Espanya.'